'बाल नरेंद्र' के बाद अब मुलायम के जीवन पर छपी कॉमिक्स - Inkhabar
‘बाल नरेंद्र’ के बाद अब मुलायम के जीवन पर छपी कॉमिक्स
‘बाल नरेंद्र’ के बाद अब…
यूपी में जैसे-जैसे चुनाव पास आ रहे है. प्रदेश की राजनीति पर उसका रंग चढ़ता दिख रहा है. नरेंद्र मोदी के बाद अब मुलायम सिंह यादव के जीवन पर छपी एक कॉमिक्स रिलीज हुई हैं.
comics on mulayam singh yadav life released by shivpal singh yadav in lucknow
लखनऊ: यूपी में जैसे-जैसे चुनाव पास आ रहे है. प्रदेश की राजनीति पर उसका रंग चढ़ता दिख रहा है. नरेंद्र मोदी के बाद अब मुलायम सिंह यादव के जीवन पर छपी एक कॉमिक्स रिलीज हुई हैं.
इस कॉमिक्स का नाम है ‘एक गरीब परवर, रहम दिल नेता के संघर्ष की कहानी’. इस कॉमिक्स को छापने वाली समाजवादी पार्टी की राष्ट्रिय सचिव डॉ. सोनया शर्मा हैं. इस कॉमिक्स में मुलायम सिंह के बचपन से लेकर समाजवादी पार्टी को उत्तर प्रदेश की सत्ता तक पहुंचाने की कहानी को दिखाया गया हैं.
इस कॉमिक्स की शुरुआत मुलायम के पैतृक गांव सैफई से होती है, इसमें बताया गया है कि मुलायम के जन्म के तुरंत बाद एक साधु उनके घर आये और मुलायम को देखते ही उन्होंने कहा की ये लड़का एक दिन बहुत बड़ा आदमी बनेगा।
श्री मुलायम सिंह यादव के व्यक्तित्व व कृतित्व पर आधारित चित्रकथा – ‘‘एक गरीब परवर रहम दिल नेता के संघर्ष की कहानी’’ का विमोचन किया pic.twitter.com/CyCG89ftXy
— Shivpal Singh Yadav (@shivpalsinghyad) November 25, 2016
कॉमिक्स में उनके पहलवानी के दिनों की तस्वीरें भी दिखाई गई हैं. इसमें बताया गया है मुलायम बचपन से जातिवाद के विरोधी थे और उन्होंने अपने गांव में दलितों के साथ होली भी खेलीं. कॉमिक्स में कुल 12 तास्वीरें ऐसी भी है जो बाबरी मस्जिद मुद्दे पर उनके बीजेपी के साथ संघर्ष की कहानी को भी दिखाती हैं.
कॉमिक्स में इमरजेंसी के दिनों की बातें भी बताई गयी है. समाजवादी पार्टी इस चुनाव में इस कॉमिक्स बुक को ज्यादा से ज्यादा लोगों तक पहुंचा कर चुनावी माइलेज लेना चाहती हैं.